Diari Oficial de la Generalitat Valenciana


Sumari del DOGV 4777, del 17-06-2004 (2004/5978)

RESOLUCIÓ de 4 de juny de 2004 de la Conselleria de Benestar Social, per la qual es modifiquen els crèdits que han de finançar les ajudes convocades mitjançant l'Orde d'11 de desembre de 2003 (DOGV núm. 4.653, de 18 de desembre de 2003), de la Conselleria de Benestar Social per la qual es regulen i convoquen ajudes en matèria de Servicis Socials en el Sector de Discapacitats per a l'any 2004, i determinats per la Resolució de 23 de febrer de 2004 (DOGV núm. 4.707, de 8 de març de 2004).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4777

Data del DOGV
:   17-06-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/5978


Data del document
:   04-05-2004

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * societat sense fins de lucre
    * associació de municipis
    * administració local
    * servei social
    * suport econòmic
    * discapacitat
    * ajuda als discapacitats
    * ajuda pública

RESOLUCIÓ de 4 de juny de 2004 de la Conselleria de Benestar Social, per la qual es modifiquen els crèdits que han de finançar les ajudes convocades mitjançant l'Orde d'11 de desembre de 2003 (DOGV núm. 4.653, de 18 de desembre de 2003), de la Conselleria de Benestar Social per la qual es regulen i convoquen ajudes en matèria de Servicis Socials en el Sector de Discapacitats per a l'any 2004, i determinats per la Resolució de 23 de febrer de 2004 (DOGV núm. 4.707, de 8 de març de 2004). [2004/X5978]
  
L'Orde d'11 de desembre de 2003 de la Conselleria de Benestar Social, per la qual es regulen i convoquen ajudes en matèria de Servicis Socials en el Sector de Discapacitats per a l'any 2004 publicada en el DOGV núm. 4.653, de data 18 de desembre de 2003, va ser tramitada d'acord amb allò disposat en l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, tot quedant condicionat el finançament d'estes ajudes a l'aprovació dels crèdits corresponents.
  
Una vegada aprovada i publicada la Llei 17/2003, de 30 de desembre, de Pressupostos de la Generalitat Valenciana, per a l'exercici 2004 (DOGV núm. 4.661, de data 31 de desembre de 2003), en aplicació d'allò que establix la disposició addicional segona de l'esmentada Orde d'11 de desembre, i d'acord amb allò regulat en l'article 47.11 del Text Refós de la Llei d'Hisenda Pública de la Generalitat Valenciana aprovat per Decret Legislatiu de 26 de juny de 1991, es va procedir mitjançant Resolució de 23 de febrer de 2004 de la Conselleria de Benestar Social (DOGV núm. 4707 de 8 de març de 2004) a donar publicitat als crèdits i a les línies de subvenció destinades a finançar les ajudes regulades en l'Orde d'11 de desembre de 2003, de la Conselleria de Benestar Social.
  
Una vegada transcorregut gran part de l'exercici pressupostari, ateses les sol·licituds d'ajudes presentades com que no existixen compromisos ni peticions pendents, i queda un crèdit sobrant resulta necessària una nova distribució dels crèdits, tot i havent de minorar-se aquelles línies de subvenció en què les necessitats han sigut menors de les previstes.
  
Per tant, segons allò exposat i en compliment de l'últim paràgraf de la resolució esmentada, resolc:
  
Primer
  
Modificar la quantia del crèdit destinat a finançar l'Orde d'11 de desembre de 2003, de la línia de subvenció que tot seguit s'indica:
  
- Denominació: Servicis Socials Especialitzats Discapacitats
  
- Línia de subvenció: T0676/000/04
  
- Consignació pressupostària: Minoració de 90.444,21 € i passa de 14.589.001,64 € a 53.737.055,43 €
  
- Procedència i quantia dels fons:
  
Propis no condicionats: 40.355.543,43 €
  
Propis condicionats: 388.120,00 €
  
Externa: Ministeri de Treball i Assumptes Socials: 388.120,00 €
  
Segon
  
Publicar la present resolució en el Diari Oficial de la Generalitat Valenciana.